Ye wei

Ye wei eller yewei (kinesisk: 野味, pinyin yěwèi, = vill smak) er en kinesisk form for bushmeat eller vilt som kan omfatte eksotiske dyr og villdyr i det kinesiske kjøkken. Dette er også utbredt i land som Myanmar, Vietnam og Thailand. Yewei selges gjerne på kinesiske 街市 / jiē shì, wet markets og er begynt å bli en del av restaurantkulturen i Kina.

Ordet 野 kan oversettes med «vill» (som i vilt og villdyr). Den er kortform av 野獸, som betyr «villdyr».

Historie 
Historisk har medlemmer av de keiserlige hoff fra de kinesiske dynastienes tid siden gammelt av etterspurt særlig spesielle, sjeldne eller storslagne dyr til sine måltider. Berømt eksempel er mandsju-han-bankett. Senere er slik mat tilgjengelig for enhver med tilgang til markeder som prokurerer kjøtt fra villdyr, av og til importert fra utlandet.

Stiler 
Det foreligger sannsynligvis ingen standardiserte tilberedelsesmetoder ettersom de forskjellige kinesiske regioner vil ha forskjellige navn for rettene. De dyr som benyttes kan for eksempel være aksishjort, bever, duer, esel, fasan, fisk, flaggermus, giftslanger, gris, grevling, hare, hund, jordpiggsvin, kamel, koala, krabbe, krokodille, kylling, murmeldyr, kjempesalamander, oter, skjelldyr, piggsvin, påfugl, reker, rødrev, rotte, sau, snikekatt, stripet havabbor, struts, ulvunger og mer. Dyrene kan komme fra hele verden.

Kultur 
Konsumpsjon av yewei er et tema som det er delte meninger om i Kina. I en undersøkelse i en rekke kinesiske byer i 2014 svarte 52,7% av de spurte bekreftende på at man ikke burde spise slik mat. I noen regioner av Kina skryter mange folk av at de spiser yewei som inneholder forskjellige slags dyr.

Noter

Referanser 

kinesisk mat
Kjøtt
Kinesiske ord og uttrykk
Covid-19-pandemien